钦定古今图书集成/明伦汇编/氏族典/第349卷 > 《廖用贤尚友录》 > 丘陵
## 钦定古今图书集成/明伦汇编/氏族典/第349卷 > 《廖用贤尚友录》 > 丘陵

按《河南通志》：“陵字志高，兰阳人。宣德初乡举第一，授
平乡令，有惠政，以忧去。民计其服阕之日，诣阙乞复
任，诏从之。秩满，升淮安知府，抚流逋，表节孝，兴学劝
农。天顺庚辰入觐，以治行卓异，升湖广右布政使，转
山西左布政使，致仕归。所著有《芸庵集》。”